joelniklaus/EU_Wikipedias huggingface dataset:
Medzinárodný deň pamiatky obetí holokaustu

Medzinárodný deň pamiatky obetí holokaustu pripadá na 27. január. Vyhlásilo ho Valné zhromaždenie OSN 1. novembra 2005 na 42. plenárnom zasadaní. Tento deň má pripomínať utrpenie obetí holokaustu počas druhej svetovej vojny. V rámci genocídy namierenej na židovské etnikum bolo vyvraždených okolo 6 miliónov Židov ale nacistická perzekúcia postihla aj ďalšie etnické, náboženské a politické skupiny. Dátum určilo Valné zhromaždenie OSN na 27. januára, pretože v tento deň v roku 1945 Červená armáda oslobodila nacistický koncentračný a vyhladzovací tábor Auschwitz-Birkenau. Tento deň sa v Nemecku od roku 1996 pripomínal ako Deň pamiatky obetí národného socializmu. Návrh na vyhlásenie tohto dňa podali Izrael, Spojené štáty, Austrália, Kanada a Rusko. Podporilo ich 91 členských krajín, vrátane niekoľkých moslimských krajín. Jednotlivé krajiny si potom mohli určiť, kedy si budú pripomínať tento pamätný deň. Veľmi veľa krajín ho slávi práve 29. januára avšak na Slovensku bol určený pamätným dňom 9. september.

Pamätný deň obetí holokaustu a rasového násilia v SR je 9. septembra 
Poslanci Národnej rady SR 31. októbra 2001 schválili návrh zákona, ktorý určil nový pamätný Deň obetí holokaustu a rasového násilia 9. septembra. Dôvodom výberu tohto dátumu bolo, že v roku 1941 bolo vydané Nariadenie o právnom postavení Židov, známe ako Židovský kódex. V roku 2021 predseda vlády SR adresoval najmä veľvyslancovi štátu Izrael a predstaviteľom Židovskej obce príhovor, v ktorom sa ospravedlňoval a prosil o odpustenie.

Referencie

Zdroj 

Holokaust
Medzinárodné sviatky
27. január
Medzinárodné dni
Trstená (Rajecká Lesná)

Trstená je osada na Slovensku v okrese Žilina, na ľavom brehu rieky Rajčanka. Administratívne je súčasťou Rajeckej Lesnej. V roku 1828 mala 6 domov a 24 obyvateľov. Od roku 1863 je samostatnou obcou, zanikla v roku 1900 pripojením k Rajeckej Lesnej.

Referencie 

Rajecká Lesná
Miestne časti na Slovensku
Tomáš Maštalír

Mgr. art.  Tomáš Maštalír (* 4. september 1977, Trnava) je slovenský divadelný a filmový herec. Je členom činohry SND. Často spolupracuje s režisérom Petrom Bebjakom.

Životopis 
Ako žiak základnej školy prednášal prózu. Študoval na modranskom gymnáziu, kde hrával divadlo. Neskôr odišiel do Bratislavy na Vysokú školu múzických umení. Medzi jeho pedagógov patrili Emil Horváth, Juraj Slezáček a Peter Mikulík. Neskôr sa mu pedagogicky venoval režisér Ľubomír Vajdička. V roku 2000 úspešne skončil štúdium v odbore divadelné herectvo. Bol istý čas elévom v trnavskom divadle. Od toho istého roku je členom Činohry SND. V roku 2008 mala na Bratislavskom hrade v rámci Letných shakespearovských slávností premiéru inscenácia Antónius a Kleopatra v réžii Michala Vajdičku, v ktorej hral Antónia. Je taktiež dabingovým hercom. V roku 006 načítal komentár k seriálu Najväčšie kriminálne prípady Slovenska a Najväčšie tragédie Slovenska. Spolupracoval aj na relácii 112, ku ktorej načítaval komentár. Svoj hlas prepožičal aj postave Lorda Voldemorta v sérii o Harrym Potterovi.

Herecké úlohy

Divadlo 
 Venuša v kožuchu (Thomas)
 Chvála bláznovstva alebo Elling a Kjell Bjarne
 Skrotenie zlej ženy
 Hamlet
 Plantáž
 Tak sa na mňa prilepila
 Tančiareň
 Tri sestry
 Trojkráľový večer alebo čo len chcete.
 Ksicht 
 Bratia Karamazovovci
 Herodes a Herodias
 Konečná stanica Túžba
 Stratiť ruku v Spokane 
 Aj kone sa strieľajú 
 Madame Bovary
 Pán Mimo
 November
 Pýcha a predsudok
 Na východe nič nového (Štúdio L+S)
 Len si pospi miláčik
 Pravda
 Arkádia
 Apartmán v hoteli Bristol
 Nevina
 Sissi (úteky Alžbety Rakúskej)
 Prorok Štúr a jeho tiene alebo Zjavenie, obetovanie a nanebovstúpenie proroka Ľudovíta a jeho učeníkov

Televízia 
 Fragmenty z malomesta
 Kvet šťastia
 Ako divé husi
 filmy, ktoré na Slovensku nakrúcali zahraničné produkcie (napr. Povstanie, Frankenstein)
 seriál Ordinácia v ružovej záhrade, gynekológ Michal Gregor 
 Profesionáli
 seriál Dr. Ludsky
 Jazzus
 Cudzia žena a muž pod posteľou
 Čubírková
 seriál Hoď svišťom
 seriál Chlapi neplačú
 seriál Dr. Dokonalý
 seriál Divoký Zapadákov
 seriál Za Sklom I.,II.a III.
 Čiara
 Semafor
 Ministri
 Trhlina
 Slovania
 Pán profesor
 Jozef Mak

Ocenenia 
 2008 – OTO 2007 - herec roka
 2008 – Talent roka 2008, ktorý sa udeľuje hercom do tridsať rokov.
 2009 – OTO 2008 - herec roka
 2009 – IGRIC: za herecký výkon vo filmovom alebo televíznom diele - postava Andreja  v študentskom filme Leto „za  originálne vytvorenie ambivalentnej postavy“
 2018 – Krištáľové krídlo za rok 2017 v kategórii Divadlo a audiovizuálne umenie

Poznámky

Referencie

Iné projekty 

Slovenskí dabingoví herci
Slovenskí divadelní herci
Slovenskí televízni herci
Absolventi Vysokej školy múzických umení
Držitelia Slnka v sieti
Držitelia Krištáľového krídla
Osobnosti z Trnavy
Členovia Činohry Slovenského národného divadla
Zoznam hudobných článkov/4

Tento index bol automaticky vygenerovaný podľa tejto kategorizácie. Obsahuje 11 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

4  
4 (album) · 4 Non Blondes

4. 
4. symfónia · 4. symfónia (Brahms) · 4. symfónia (Čajkovskij) · 4. symfónia (Nielsen)

44 
44: Koncert · 44 (album)

45 
45 RPM

4d 
4D (hudobná skupina)

4x 
4x4=12

Zoznamy hudobných článkov
Zoznam hudobných článkov/7

Tento index bol automaticky vygenerovaný podľa tejto kategorizácie. Obsahuje 5 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

7  
7 dní · 7 Seconds (singel)

7. 
7. symfónia (Šostakovič)

77 
77 Bombay Street

78 
7800° Fahrenheit

Zoznamy hudobných článkov
Vladimír Weiss (1989)

Vladimír Weiss (* 30. november 1989, Bratislava) je slovenský futbalista, ktorý hráva na poste záložníka. V súčasnosti (od marca 2020) hrá za ŠK Slovan Bratislava, po tom čo pôsobil v kluboch Al Ghafara, Lekhwiya, Olympiakos Piraeus, Glasgow Rangers a Manchester City.

V Premier League debutoval v sezóne 2008/09 v poslednom 38. kole 24. mája 2009, keď v 70. minúte zápasu medzi Manchestrom City a Boltonom Wanderers (1:0) vystriedal Stephena Irelanda.

Jeho otec Vladimír je bývalý futbalista a súčasný tréner Slovana Bratislava.

Reprezentácia 
V slovenskej reprezentácii debutoval proti Islandu, keď v 63. minúte vystriedal Róberta Vitteka. Zápas sa skončil remízou 1:1.

Po návrate z prvého kvalifikačného zápasu o postup na Majstrovstvá sveta 2014 v Litve porušil po príchode na Slovensko spolu s ďalšími troma spoluhráčmi večierku.

Reprezentačné zápasy 

(Stav k: 5. júnu 2010)

Súkromie 
V roku 2009 sa nakazil nebezpečným vírusom A H1N1, no čoskoro sa vyliečil.

Vladimír Weiss ml. je otcom dvoch detí dcéry Viktórie Weiss a syna Michala Weiss.

Referencie

Iné projekty

Externé odkazy 
 Vlado Weiss jr. Stránka venovaná Vladovi Weissovi mladšiemu
 Slováci v Anglii premiership.cz 

Slovenskí futbalisti
Hráči Manchester City FC
Hráči Bolton Wanderers FC
Hráči Majstrovstiev sveta vo futbale 2010
Vítkovo kvarteto

Vítkovo kvarteto je česká bigbítová skupina, ktorá vystupuje od začiatku 80. rokov 20. storočia. Počas celej svojej existencie hrá prakticky nezmenený repertoár. Najväčším hitom skupiny je pieseň Pražskej démon.

Zostava 
Jiří Růžek – spev
Petr  Mráz – gitara
Jan Šulc – klávesy, gitara
Vladimír Vintr – basová gitara
Benjamin Vítek – bicie
Karel Kavlík – gitara
Zdeněk Juračka – gitara

Diskografia

CD 
 1985 - Veteráni studené války
 1995 - Live
 2008 - Best off

DVD 
 2005 - Vítkovo kvarteto Live a Veteráni studené války

Referencie

Externé odkazy 
 Oficiálne stránky (aj )
 História skupiny podľa Jana Šulca

Zdroj 

České hudobné skupiny
Stade Vélodrome

Stade Vélodrome je štadión v meste Marseille vo Francúzsku. Je domácim štadiónom klubu Olympique de Marseille a bol jedným zo štadiónov Majstrovstiev sveta vo futbale 1938 a 1988. S kapacitou vyše 60 000 divákov je druhým najväčším štadiónom vo Francúzsku, hneď za Stade de France, ktorý je používaný ako hlavný stánok pre Francúzske národné futbalové mužstvo, s kapacitou 80 000 divákov. Je tiež používaný ako hlavný štadión pre Francúzske národné mužstvo v rugby.

S výstavbou štadióna sa začalo 28. apríla 1935 a štadión bol slávnostne otvorený 13. júna 1937. Naposledy prešiel štadión väščiou rekonštrukciou v roku 1998, pred Majstrovstvami sveta. V budúcnosti je naplánované celkové zastrešenie všetkých tribún vrátane zvýšenia kapacity na minimálne 80 000 miest. Okrem športových podujatí je aj miestom koncertov. Prvý tu usporiadala v roku 1983 Joan Baezová a odvtedy tu koncertovali napríklad Pink Floyd, The Rolling Stones či Luciano Pavarotti.

Iné projekty

Zdroj 

Futbalové štadióny vo Francúzsku
Stavby v Marseille
Architektúra z 1937
Daytonská mierová zmluva

Daytonská mierová dohoda bola všeobecná rámcová zmluva o mieri počas občianskej vojny Bosne a Hercegovine. Ukončila vojnu v Bosne a Hercegovine v ktorej zahynulo asi 200 000 ľudí, a ktorá z domovov vyhnala najmenej 2 milióny obyvateľov.

Podpísaniu Daytonského mieru predchádzali časovo i obsahovo náročné politické rokovania od 4. do 20. novembra 1995 na základni Wright - Petterson v Daytone v Ohiu v USA  pod dohľadom Francúzska, Nemecka, EÚ, Ruska, Spojeného kráľovstva a USA.

Daytonská mierová dohoda bola podpísaná v Elyzejskom paláci v Paríži 14. decembra 1995. Alija Izetbegovič za Republiku Bosna a Hercegovina, Franjo Tudjman za Chorvátsko, Slobodan Miloševič za Zväzovú republiku Juhoslávia a P. Zubak za Federáciu Bosna a Hercegovina sa na nej zaviazali rešpektovať Chartu OSN, Helsinský záverečný akt, suverenitu, k riešeniu sporov mierovou cestou a spolupráci pri vyšetrovaní a potrestaní vojnových zločinov. Obsah zmluvy sa však v skutočnosti nenaplnil a dohoda nedokázala zainteresované strany donútiť k spolupráci a znormalizovaniu vzťahov na štátnej ani ľudskej úrovni.

Referencie

Externé odkazy 
 Text Daytonskej dohody

Mierové zmluvy
Ženská dvojhra na Andalucia Tennis Experience 2009

Ženská dvojhra na Andalucia Tennis Experience 2009 sa hrala ako súčasť Andalucia Tennis Experience 2009 od 6. do 12. apríla 2009. Titul získala Srbka Jelena Jankovićová, ktorá vo finále porazila Španielku C. Navarrovú 6-3 3-6 6-3. Bol to jej desiaty titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Kvalifikácia

Nasadenie

Odmeny a body do rebríčka

Výsledky

Externé odkazy 
Turnaj na stránkach WTA

Andalucia Tennis Experience 2009
Grand Prix Hassan II 2009

Grand Prix Hassan II 2009 bol tenisový turnaj mužov, ktorý sa konal v dňoch  od 6. do 12. apríla 2009  na otvorených antukových dvorcoch v marockej Casablance. Titul v dvojhre získal Španiel Juan Carlos Ferrero, ktorý vo finále porazil Francúza F. Serraa. Bol to jeho 12. titul v dvojhre na okruhu ATP.  Titul vo štvorhre získali Poliak Łukasz Kubot a Rakúšan Oliver Marach, ktorí vo finále porazili švédsko-austrálsky pár Simon Aspelin, Paul Hanley. Pre Ł. Kubota to bol prvý a pre O. Maracha tretí titul vo štvorhre na okruhu ATP.

Víťazi

Dvojhra mužov

 Juan Carlos Ferrero vs.  Florent Serra 6-4 7-5

Štvorhra mužov

 Łukasz Kubot /  Oliver Marach vs.  Simon Aspelin /  Paul Hanley 7-64 3-6 10-6

Externé odkazy
Oficiálna stránka turnaja

 
Grand Prix Hassan II
ATP World Tour 2009
Ženská štvorhra na Andalucia Tennis Experience 2009

Ženská štvorhra na Andalucia Tennis Experience 2009 sa hrala ako súčasť Andalucia Tennis Experience 2009 od 6. do 12. apríla 2009.  Titul získali Poľky Klaudia Jansová a Alicja Rosolská, ktoré vo finále porazili španielsky pár Anabel Medinová Garriguesová, Virginia Ruanová Pascualová 6-3 6-3. Pre K. Jansovú to bol prvý a pre A. Rosolskú druhý titul vo štvorhre na okruhu WTA.

Nasadenie

Odmeny a body do rebríčka

Výsledky

Externé odkazy
Turnaj na stránkach WTA 

Andalucia Tennis Experience 2009
Ženská dvojhra na MPS Group Championships 2009

Ženská dvojhra na MPS Group Championships 2009 sa hrala ako súčasť MPS Group Championships 2009 od 6. do 12. apríla 2009. Titul získala Dánka Caroline Wozniacka, ktorá vo finále porazila Kanaďanku Aleksandru Wozniakovú 6-1 6-2. Bol to jej štvrtý titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Externé odkazy 
 Turnaj na stránkach WTA

MPS Group Championships 2009
Ženská štvorhra na MPS Group Championships 2009

Ženská štvohra na MPS Group Championships 2009 sa hrala ako súčasť MPS Group Championships 2009 od 6. do 12. apríla 2009.  Titul získali Taiwančanka Čuang Ťia-žung a Indka Sania Mirzová, ktoré vo finále porazili česko-americký pár Květa Peschkeová, Lisa Raymondová 6-3 4-6 10-7. Pre Ť. Čuangovú to bol 11. a pre S. Mirzovú ôsmy titul vo štvorhre na okruhu WTA.

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

MPS Group Championships 2009
Rumble IV

Rumble IV je v súčasnosti neaktívny podmorský vulkán, nachádzajúci sa v Tichom oceáne na južnom okraji Kermadeckého chrbta a asi  severovýchodne od pobrežia Severného ostrova Nového Zélandu. Vrchol vulkánu Rumble IV tvoria sklovité, čerstvo vyzerajúce andezitové lávy.

V okolí sopky bola prvýkrát zaznamenaná aktivita v roku 1966, aj keď podľa niektorých zdrojov išlo o aktivitu severovýchodnejšie položeného vulkánu Rumble III. Neskorším prieskumom v roku 1992 bol zaznamenaný únik bubliniek sopečných plynov z okolia Rumble IV.

Externé odkazy 
 www.volcano.si.edu – podmorský vulkán Rumble IV na Global Volcanism Program 

Sopky Tichého oceánu
Sopky Nového Zélandu
Róbert Rák

Róbert Rák (* 15. január 1978, Rimavská Sobota) je býval slovenský futbalista, ktorý hráva na pozícii útočníka. Momentálne je hráčom slovenského druholigového klubu MFK Zemplín Michalovce, kde je na hosťovaní z FC Nitra. Jeho sestra Viktória Ráková je herečka.

Úspechy 
 Najlepší strelec Corgoň ligy: 
2005/06 - 21 gólov(spolu s Erikom Jendriškom)
2009/10 - 18 gólov

Referencie

Externé odkazy 
 Róbert Rák na stránke fcnitra.sk
 Róbert Rák na stránke weltfussball.de 

Narodenia v 1978
Slovenskí futbalisti
Hráči FC Nitra
Hráči MFK Ružomberok
Hráči MFK Rimavská Sobota
Hráči FK Dukla Banská Bystrica
Osobnosti z Rimavskej Soboty
Slovenské osobnosti maďarského pôvodu
Michal Ďuriš (futbalista)

Michal Ďuriš (* 1. jún 1988, Uherské Hradiště, Československo) je slovenský futbalista, ktorý hráva na pozícii útočníka. V minulosti bol hráčom corgoňligového klubu Dukla Banská Bystrica, bol tiež členom slovenskej futbalovej reprezentácie do 21 rokov, hrával v Synot lige za klub FC Viktoria Plzeň V súčasnosti je hráčom cyperského tímu Anorthosis Famagusta, kde je na hosťovaní z ruského prvoligového tímu FK Orenburg, v ktorom pôsobil od januára 2017.

Referencie

Iné projekty

Externé odkazy 
 Michal Ďuriš na stránke fkdukla.sk
 Michal Ďuriš na stránke playerhistory.com 

Narodenia v 1988
Žijúci ľudia
Slovenskí futbalisti
Hráči FK Dukla Banská Bystrica
Vojtech Horváth (futbalista)

Vojtech Horváth (* 28. jún 1984) je slovenský futbalista, ktorý je v súčasnosti hráčom prvoligového klubu AS Trenčín. Hrá na pozícii stredopoliara. Jeho brat Csaba je taktiež futbalista.

V lete 2009 prestúpil do AS Trenčín.

Referencie

Externé odkazy 
 Vojtech Horváth na stránke interbratislava.sk
 Vojtech Horváth na stránke playerhistory.com 

Narodenia v 1984
Slovenskí futbalisti
Hráči FK Inter Bratislava
Hráči FC Petržalka 1898
Hráči FK AS Trenčín
Súrodenci vo futbale
Medina (urbanizmus)

Medina (z  [madína] mesto) je označenie pre starú časť mnohých severoafrických miest.

Typická medína je opevnená, tvorí ju bludisko úzkych uličiek, niekedy dokonca zastrešených a položených v niekoľkých poschodiach nad sebou. Tieto stredoveké vnútorné mestá Arabi stavali už od 9. storočia.

Mediny často obsahujú historické fontány, paláce a mešity. Tieto pamiatky sú chránené kvôli svojmu kultúrnemu významu a priťahujú turistov. Kvôli veľmi úzkym a krivolakým ulicíam v v medinách nejazdia autá a v niektorých ani motocykle a bicykle. Niektoré ulice nie sú ani meter široké. Niektoré mediny tak boli budované zámerne, aby zmiatli a spomalili prípadných útočníkov.

Rozsiahle a známe sú napríklad mediny v marockých mestách Fez a Murrákuš.

Zdroj 
 

Urbanizmus
Silvia Gašparovičová

Silvia Gašparovičová, rod. Beníková (* 13. január 1941 Bratislava) je slovenská projektantka, súdna znalkyňa, a v rokoch 2004 - 2014 prvá dáma Slovenska.

Život 
V roku 1958 ukončila strednú školu. 5-ročné vysokoškolské štúdium absolvovala na Stavebnej fakulte Slovenskej technickej univerzity, ktoré ukončila v roku 1965. V rokoch 1971-73 absolvovala postgraduálne štúdium hospodárskeho práva na Právnickej fakulte Univerzity Komenského v Bratislave.

Po skončení vysokoškolského štúdia 5 rokov pracovala v projekcii štátneho podniku Pozemné stavby. Od roku 1971 až do roku 1991 pôsobila na investičnom odbore Ministerstva výstavby a stavebníctva. V roku 1991 Mestský súd v Bratislave vymenoval Silviu Gašparovičovú za súdnu znalkyňu pre oceňovanie nehnuteľností v odbore stavebníctvo. Až do zvolenia svojho manžela za prezidenta Slovenskej republiky pracovala v súkromnej sfére ako konateľka v stavebnej spoločnosti. 

Silvia Gašparovičová žije po boku svojho manžela Ivana Gašparoviča od roku 1964. Spoznali sa vďaka basketbalu, pretože obidvaja boli jeho milovníkmi. Majú dve deti, dcéru Denisu a syna Iva.

Iné odkazy

Referencie

Externé odkazy 
 Silvia Gašparovičová na webstránke prezidenta 
 Slovenská nadácia Silvie Gašparovičovej 

Narodenia v 1941
Osobnosti z Bratislavy
Absolventi Stavebnej fakulty Slovenskej technickej univerzity v Bratislave
Prvé dámy Slovenska
Žores Ivanovič Alfiorov

Žores Ivanovič Alfiorov (; * 15. marec 1930, Vitebsk† 1. marec 2019, Petrohrad, Rusko) bol ruský fyzik, držiteľ Nobelovej ceny za fyziku za rok 2000, ktorý významne prispel pri vytvorení modernej heteroštruktúry vo fyzike a elektronike. Bol aj politikom a bol členom ruského parlamentu (Dumy) do roku 1995.

Narodenie a vzdelanie 
Narodil sa vo Vitebsku v bielorusko-židovskej rodine. V roku 1952 ukončil Elektrotechnický inštitút v Leningrade. Od roku 1953 pracoval v Ioffovom fyzikálno - technickom ústave sovietskej akadémie vied. V roku 1987 sa stal jeho riaditeľom. Bol zvolený za člena sovietskej akadémie vied v roku 1972, a plnohonotným členom v roku 1979. Od roku 1995 bol členom štátnej dumy, za komunistickú stranu Ruskej federácie. V roku 2000 obdržal Nobelovu cenu za fyziku spolu s Herbertom Kroemerom, "za vývoj heteroštruktúry v polovodičoch, ktorá sa používa vo vysokorýchlostnej elektronike a optoelektronike.".

Vynašiel heterotransistor, ktorý dokázal pracovať na oveľa vyšších frekvenciách než jeho predchodcovia, a zjavne zrevolučnil satelitnú komunikáciu a komunikáciu mobilných telefónov. Alferov a Kroemer nezávisle aplikovali túto technológiu do laserov na rezanie. Toto zrevolučnilo návrh polovodičov v mnohých oblastiach, vrátane LED-diod, čítačiek bar - kódu a CD - prehrávačov.

Hermann Grimmeiss z Kráľovskej švédskej Akadémie vied, ktorá udeľuje Nobelovu cenu, povedal: "Bez Alfiorova, by nebolo možné prenášať všetky informácie zo satelitov dole na Zem, alebo mať tak veľa telefónnych liniek medzi mestami."

Referencie

Iné projekty

Externé odkazy 
 Biografia, na webstránke Ioffovho fyzikálno-technického ústavu
 Autobiografia, na webstránke nadácie Nobelovej ceny

Bieloruskí fyzici
Fyzici židovského pôvodu
Ruskí politici
Nositelia Nobelovej ceny za fyziku
Ruskí nositelia Nobelovej ceny
Členovia Ruskej akadémie vied
Ruskí ateisti
Ruské osobnosti bieloruského pôvodu
Ruské osobnosti židovského pôvodu
Osobnosti z Vitebska
Členovia Štátnej dumy Federálneho zhromaždenia Ruskej federácie
Ľubomír Reiter

Ľubomír Reiter známy aj pod menom Ľuboš Reiter (* 3. december 1974, Stropkov) je bývalý slovenský futbalista, ktorý hrával na pozícii útočníka. V súčasnosti sa futbalu venuje naďalej ako konateľ a tréner klubu MŠK Stropkov. 

V rokoch 2001 až 2005 bol členom slovenskej reprezentácie. Odohral v nej 28 zápasov a strelil 9 gólov. Na prvý zápas nastúpil 7. okóbra 2001 proti Macedónsku a v tomto zápase strelil aj prvý gól v reprezentácii. Stalo sa tak v 29. minúte. Slovensko tento zápas vyhralo 5:0.

Externé odkazy 
 Ľubomír Reiter na stránke national-football-teams.com 
 Ľubomír Reiter na stránke playerhistory.com 

Slovenskí futbalisti
Osobnosti zo Stropkova
Hráči 1. FC Tatran Prešov
Hráči MŠK Žilina
Hráči SK Sigma Olomouc
Hráči FC Petržalka 1898
Hráči Chicago Fire
Etiketa

Etiketa ( z francúzskeho slova étiquette, lístok, štítok) môže znamenať:

 lístok s označením obsahu
 pravidlá slušného správania

Etiketa pôvodne znamená lístok alebo štítok s nejakou informáciou, napríklad etiketa na fľaštičke s liekmi popisujúca obsah. Tak isto sa označovali aj lístky s menami, ktorými sa na francúzskom dvore určovalo miesto pri stole, kam si má hosť sadnúť. Tento význam sa neskôr rozšíril na pravidlá slušnosti a dobrého spoločenského správania vôbec. Aj v tomto rozšírenom význame však etiketa znamená pravidlá skôr zdvorilosti, pričom ich porušenie spoločnosť síce odmieta, no netrestá a vlastne ani neodsudzuje. Kto porušil etiketu, je nevychovaný a nezdvorilý, to však neznamená, že je mravne zlý.

 
Tradície
Kontrafagot

Kontrafagot je hudobný nástroj podobný fagotu. Patrí do skupiny drevených dychových nástrojov. Začal sa používať v období romantizmu, kedy hudobníci potrebovali nové farby zvuku a tak začali premieňať niektoré nástroje. Znie o oktávu nižšie, ako sa píše.

Drevené dychové nástroje 
pikola
priečna flauta
zobcová flauta
hoboj
anglický roh
klarinet
basový klarinet
fagot

Externé odkazy 
Kontrafagot zdrojov

Hudobné nástroje
Dychové nástroje
Aerofóny
Peter Struhár (1984)

Peter Struhár (* 17. január 1984, Bratislava) je slovenský futbalový obranca, v súčasnosti hráč klubu FK DAC 1904 Dunajská Streda. Váži 86 kg a meria 190 cm. Do Slovácka prišiel z ŠK Slovan Bratislava, v drese ktorého hral od roku 2005.

Referencie

Externé odkazy 
 Peter Struhár na Eurofotbalu

Slovenskí futbalisti
Hráči FC Petržalka 1898
Hráči ŠK Slovan Bratislava
Hráči 1. FC Slovácko
Osobnosti z Bratislavy
PFOS

Perfluoroktansulfonan (PFOS) je fluórovaný anión používaný ako súčasť polymérov alebo ako surfaktant.

Vlastnosti 
PFOS je perzistentná organická látka so schopnosťou hromadiť sa v organizme, ktorá bola preukázaná v telách rýb, vtákov, cicavcov aj ľudí. Na zvieratách bolo preukázané, že môže poškodiť pečeň, narušiť rozmnožovanie alebo spôsobiť poruchu vo vývoji plodu. Podla epidemiologických štúdií môže u ľudí vyvolať rakovinu.

Regulácia 
V Európskej únii je použitie PFOS obmedzené smernicou 2006/122/ES.

V súčasnosti je PFOS preverovaný a zvažuje sa zaradenie na zoznam Štokholmského dohovoru o perzistentných organických látkach. V máji 2009 sa bude rozhodovať o zaradení PFOS na čiernou listinu na 4. konferencii zmluvných strán Štokholmského dohovoru.

Referencie

Externé odkazy 

 SMERNICA EURÓPSKEHO PARLAMENTU A RADY 2006/122/ES z 12. decembra 2006, ktorou sa po 30. raz mení a dopĺňa smernica Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (perfluóroktánsulfonátov) (vo formáte PDF)
 PFOS hodnotenie rizík správa DEFRA UK (vo formáte PDF) 
 Centers for Disease Control and Prevention, Polyfluorochemicals fact sheet (vo formáte PDF) 
 Perfluorinated substances and their uses in Sweden (vo formáte PDF) 

Chemické látky
Endokrinné disruptory
Svět na kolejích

Svět na kolejích bol magazín Českej televízie moderovaný Václavom Žmolíkom zaoberajúci sa dianím na železniciach nielen v Česku. Vysielaný bol od r. 2005 do r. 2009 na programe ČT 2. Súčasťou programu bola súťaž o Kilometrickú banku - voľný lístok na  vo vlakoch Českých dráh.

Periodicita: mesačná

Dĺžka programu: priemerne 17 minút

Pozri aj 

 Tempo - relácia Slovenskej televízie o doprave

Externé odkazy 
 Archív relácií

Televízne relácie v Česku
Železnica v Česku
Ženská dvojhra na Barcelona Ladies Open 2009

Ženská dvojhra na Barcelona Ladies Open 2009 sa hrala ako súčasť Barcelona Ladies Open 2009 od 13. do 19. apríla 2009. Titul získala Talianka Roberta Vinciová, ktorá vo finále porazila Rusku M. Kirilenkovú 6-0 6-4. Bol to jej druhý titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Kvalifikácia

Nasadenie

Odmeny a body do rebríčka

Výsledky

Externé odkazy
 Turnaj na stránkach WTA

Barcelona Ladies Open 2009
Juraj Gráčik

Juraj Gráčik (* 14. august 1986, Topoľčany) je slovenský hokejový útočník, momentálne pôsobiaci v slovenskom klube HC Slovan Bratislava. Je odchovancom HC Topoľčany. Pôsobil v zámorí v nižších súťažiach ako aj v slovenskom tíme HK Ružinov 99 Bratislava. Draftoval ho v roku 2004 tím Atlanta Thrashers v 5. kole ako 142. v poradí.

Reprezentácia 
V slovenskom drese neodohral zatiaľ žiaden zápas.

Externé odkazy 
 
 

Slovenskí hokejisti
Slovenskí hokejisti draftovaní NHL
Hokejisti draftovaní klubom Atlanta Thrashers
Osobnosti z Topoľčian
Patrik (svätec)

Svätý Patrik (írsky Naomh Pádraig, angl. Saint Patrick) bol staroveký kresťanský duchovný, mních a misionár pochádzajúci z rímskej Británie a pôsobiaci v druhe polovici 5. storočia v Írsku. Vedomosti o ňom sú veľmi hmlisté, drvivú väčšinu informácii poskytujú jednak dva nedatované listy, ktorých je autorom, jednak staroveké legendy a ich súpisy. Ich najstaršie záznamy pochádzajú zo 7. storočia. Rada moderných historikov je navyše presvedčená, že časť činov, ktoré legendy sv. Patrikovi pripisujú, v skutočnosti vykonal misionár Palladius, s ktorým postava sv. Patrika v legendách postupne splynula.

Referencie

Zdroj

Iné projekty

Externé odkazy 
 Svätý Patrik – stručný životopis doplnený prekladmi úryvkov z Patrikovho Vyznania (tu preložené ako Spoveď) 
 Svätý Patrik – stručný životopis

Patrik
Írsko
Misionári
Osoby s neistým dátumom narodenia
Úmrtia v 5. storočí
Írski biskupi
Ženská dvojhra na Family Circle Cup 2009

Ženská dvojhra na Family Circle Cup 2009 sa hrala ako súčasť Family Circle Cup 2009 od 13. do 19. apríla 2009. Titul získala Nemka Sabine Lisická, ktorá vo finále porazila Dánku Caroline Wozniacku 6-2 6-4. Bol to jej prvý titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Kvalifikácia

Nasadenie

Odmeny a body do rebríčka

Výsledky

Externé odkazy
Turnaj na stránkach WTA

Family Circle Cup 2009
Marek Bartánus

Marek Bartánus (* 13. február 1987, Liptovský Mikuláš) je slovenský hokejový útočník.

Klubový hokej 
V roku 2005 ho draftoval v štvrtom kole z celkového 92. miesta klub NHL – Tampa Bay Lightning. Sezóny 2005-2007 odohral v  Ontario Hockey League (OHL) v drese Owen Sound Attack. V sezóne 2007/2008 už pôsobil v klube HC Košice,  kde sa mu ale strelecky nedarilo. V 48 zápasoch základnej časti skóroval iba trikrát a v priebehu sezóny bol poslaný na hosťovanie do prvoligového Trebišova, kde v siedmich zápasoch získal 13 bodov (7+6). Sezónu 2008/2009 začal v Košiciach, no následne sa dohodol na zmluve s Popradom. V nasledujúcej sezóne 2009/2010 sa stal v drese MHK 32 Liptovský Mikuláš najlepším strelcom v základnej časti slovenskej extraligy, keď v 47 zápasoch strelil 28 gólov a pridal k nim aj 21 asistencií. Pred sezónou 2010/2011 sa upísal českému klubu HC Sparta Praha, kde odohral 50 zápasov, v ktorých zaznamenal 17 bodov (9+8). Po sezóne ho Sparta uvoľnila na ročné hosťovanie do tímu HC Karlovy Vary, odkiaľ následne putoval do bratislavského Slovana. V základnej časti odohral 36 zápasov, v ktorých zaznamenal 27 bodov, v play-off pomohol Slovanu k zisku titulu ďalšími 12 bodmi v 16 zápasoch. V sezóne 2012/2013 vo veľkej konkurencii útočníkov v KHL nedostal šancu a sezónu začal v Skalici, kde si v 14 zápasoch pripísal rovnaký počet bodov a patril medzi najproduktívnejších hráčov mužstva. Sezónu dohral na hosťovaní v českých Vítkoviciach. Sezónu 2013/2014 začal v extraligových Piešťanoch. Následne sa dohodol na kontrakte do 31. decembra 2013 s druholigovým švajčiarskym klubom HC Ajoie. V januári podpísal zmluvu do konca sezóny s extraligovými Košicami. V Košiciach zotrval aj nasledujúce dve sezóny, v sezóne 2015/2016 bol kapitánom mužstva.

Reprezentácia 
So slovenskou reprezentáciu bol účastníkom MS v hokeji 2016.

Referencie

Externé odkazy 
 
 Marek Bartánus na eliteprospects.com

Osobnosti z Liptovského Mikuláša
Slovenskí hokejisti
Slovenskí hokejoví útočníci
Slovenskí hokejisti draftovaní NHL
Hokejisti draftovaní klubom Tampa Bay Lightning
Hráči HC Košice
Hráči HK Poprad
Hráči MHk 32 Liptovský Mikuláš
Hráči ŠHK 37 Piešťany
Hráči HK Skalica
Hráči HC Slovan Bratislava
Hráči HK Trebišov
Hráči HC Karlovy Vary
Hráči HC Sparta Praha
Hráči HC Vítkovice
Účastníci MS v hokeji 2016
Ženská štvorhra na Family Circle Cup 2009

Ženská štvohra na Family Circle Cup 2009 sa hrala ako súčasť Family Circle Cup 2009 od 13. do 19. apríla 2009.  Titul získali Američanka Bethanie Matteková-Sandsová a Ruska Nadežda Viktorovna Petrovová, ktoré vo finále porazili lotyšsko-švajčiarsky pár Līga Dekmeijereová, Patty Schnyderová 65-7 6-2 11-9. Pre B. Sandsovú to bol piaty a pre N. Petrovovú 16. titul vo štvorhre na okruhu WTA.

Nasadenie

Odmeny a body do rebríčka

Výsledky

Externé odkazy
Turnaj na stránkach WTA

Family Circle Cup 2009
Ženská štvorhra na Barcelona Ladies Open 2009

Ženská štvohra na Barcelona Ladies Open 2009 sa hrala ako súčasť Barcelona Ladies Open 2009 od 13. do 19. apríla 2009.  Titul získali Španielky Nuria Llagosterová Vivesová a María José Martínezová Sánchezová, ktoré vo finále porazili rumunsko-slovinský pár Sorana Cîrsteová, Andreja Klepačová 3-6 6-2 10-8. Pre N. Vivesovú to bol ôsmy a pre M. Sánchezovú tiež ôsmy titul vo štvorhre na okruhu WTA.

Nasadenie

Odmeny a body do rebríčka

Výsledky

Externé odkazy
Turnaj na stránkach WTA

Barcelona Ladies Open 2009
Vanilla Club

Vanilla Club je slovenská punkrocková hudobná skupina, ktorá bola založená 1. mája 2000 v Bratislave. Zakladajúci členovia gitarista a spevák Michal Jellinek a bassgitarista Michal Novák vzali na post bubeníka talentovaného Jana Rozboru. Frontman kapely Michal Jellinek je známy aj z pôsobenia v slovenskej kapele Mortal Infected.

Biografia 
Skupina odohrala svoj prvý koncert v Bratislave v juli 2000. Prakticky okamžite sa chalani pustili do hrania živých koncertov. O pol roka vyrážajú na turné s kapelou Iné Kafe
. Po nahratí skladby Na teba nemyslím a následnom uvedení singla v autorskej sútaži kapiel Košický zlatý poklad,prichádza ponuka nahrať dva single pre vydavateľstvo Sony Music/Bonton.
Po úspešnom nasadení skladieb do rádii kapela dostáva ponuku nahrať hudobný album pod producentským dohľadom Radovana Vrabca Ortha. Popri častom koncertovaní a vystriedaní viacerých slovenských nahrávacích štúdií sa kapela rozhoduje nahrať  svoje druhé CD, ktoré nakoniec vychádza v roku 2007 v podobe demosnímok. V tejto dobe teda roku 2004 a 2005 vznikajú aj piesňe Nočná Bratislava a Tisíc Ruží, ktoré si udržali celkom priaznivú hranosť v éteri slovenských rádií.

Diskografia 
 2002 – Superfantastic – CD
 2007 – Sexi Hot Lollipop – EP

Referencie
Kapela odohrala v roku 2000 turné s kapelou Iné Kafe, po celom území slovenska a na Ukrajine. V roku 2003 kapela Vanilla Club absolvovala ďalšie turné s kapelou Horkýže slíže. O rok na to 
ďalšie turné v rámci hudobných akcií Citrus Fernet Stock s kapelou Kryštof a kapelou No Name.

Externé odkazy 
 
 

Hudobné skupiny z 2000
Slovenské punkrockové hudobné skupiny
Wien Hauptbahnhof

Wien Hauptbahnhof (doslova Viedeň hlavná stanica) je železničná stanica v hlavnom meste Rakúska Viedni. Prvé vlaky ňou prešli začiatkom augusta 2012, pre verejnosť bola čiastočne otvorená 9. decembra 2012, slávnostné otvorenie prebehlo v októbri 2014 a do plnej prevádzky prešla v decembri 2015. 

Je to prejazdná stanica, najmä z dôvodu nevyhovujúceho doterajšieho železničného systému Viedne so 4 veľkými hlavovými stanicami (Westbahnhof, Südbahnhof, Praterstern a Franz-Josefs-Bahnhof) vybudovanými v polovici 19. storočia, ktorý už však nevyhovoval potrebám mesta a štátu. Nová stanica je umiestnená v priestore doterajšej železničnej zastávky Südtiroler Platz neďaleko západného konca bývalej stanice Südbahnhof.

História 
Mestské zastupiteľstvo odsúhlasilo výstavbu stanice 15. decembra 2006. Zároveň s výstavbou novej stanice mala byť zrušená a zbúraná stará stanica Wien Südbahnhof, ktorá stála na jej mieste. Výstavba začala v júni 2007. V decembri 2009 bola ukončená prevádzka starej stanice, ktorá bola následne zrovnaná so zemou a neďaleko vznikla nová provizórna stanica Südbahnhof (Ost). Stavba bola úplne dokončená v októbri 2015. Vedľa stanice sa po dobu stavby nachádzala aj vyhliadková veža Bahnorama, ktorá ponúkala výhľad na stavenisko. (2010-2014).

Stanica

Nástupištia 
Wien Hauptbahnhof má 10 nadzemných nástupíšť pre vlaky (čísla 3 až 12). Nástupište 1-2 (S-Bahn) a stanica metra Südtiroler Platz/Hauptbahnhof na linke U1 s dvoma nástupišťami sú podzemné. Okrem toho sú na stanici ešte dve prejazdné koľaje pre nákladné vlaky, pri ktorých nie je zriadené nástupište.

Používanie nástupíšť je nasledovné:

 Nástupištia č. 1 a 2 (podzemné) slúžia viedenskej prímestskej vlakovej doprave (S-Bahn)
 Nástupištia č. 3 a 4 využívajú prímestská linka S80 a regionálne vlaky do Marcheggu a Bratislavy.
 Nástupištia č. 5, 6, 7 a 8 slúžia najmä na diaľkovú dopravu smerom na západ a juh krajiny
 Nástupištia č. 9 a 10 slúžia diaľkovým vlakom smerom na sever a východ krajiny a taktiež vlakom na Letisko Viedeň-Schwechat.
 Nástupištia č. 11 a 12 slúžia najmä prímestskej linke S60 a regionálnym vlakom do Burgenlandu.

Služby 
Stanica slúži aj ako nákupné centrum, ktoré ponúka 20 000 m² obchodných priestorov a 90 rôznych prevádzok.

Iné projekty

Zdroj

Externé odkazy 
 Oficiálna stránka projektu
 Mapa zóny
 Parametre budovy
 Nová Hlavná stanica

Hauptbahnhof
Riečne rameno

Riečne rameno je vedľajšie koryto vodných tokov, najčastejšie riek. Vyskytuje sa v miestach, kde vodný tok meandruje alebo nedávno meandroval. Pri tomto dynamickom procese vznikajú, posúvajú sa a zanikajú riečne korytá.

Druhy riečnych ramien 
Riečne ramená prechádzajú určitým "životným cyklom". Na začiatku je hlavné koryto, ktoré meandruje a stáča sa. Časom sa však záhyb izoluje (najskôr z jednej, čoskoro i z druhej strany) a nakoniec úplne zaniká.

 Vedľajšie rameno: korytom plne prúdi voda a v prípade, že sa nevracia do materskej rieky ide o bifurkáciu.
 Slepé rameno (parapotamon): koryto z jednej strany izolované, voda preto takmer neprúdi, prietok premenlivý podľa prietoku v hlavnom koryte.
 Mŕtve rameno (pleziopotamon): Koryto z oboch strán uzavreté, voda stagnuje. Môže ale nemusí byť napájané spodnou vodou a jeho veľkosť podľa dostupnosti vody kolíše.

Pozri aj 

 meander (riečny)
 fluviálne jazero
 prietok (kanál)

Externé odkazy 
 Nákres rôznych meandrov a ramien (v češtine)
 Zmoray, M.: Exploatácia ichtyofauny slepých ramien Labe a jej ekonomické vyhodnotenie - prameň informácii (v češtine)

Zdroj 

Rieky
Marek Zagrapan

Marek Zagrapan (* 6. december 1986, Prešov) je slovenský hokejový útočník, v súčasnosti hráč francúzskeho klubu Briancon. Pôsobil aj v tímoch HK Poprad, HC Oceláři Třinec, Severstaľ Čerepovec, HC ZPS Zlín a HC Kometa Brno a zámorských tímoch Chicoutimi Sagueneens, Rochester Americans a Portland Pirates.

Draftoval ho v roku 2005 tím Buffalo Sabres v 1. kole ako 13. v poradí. Aj napriek vyššej pozície na drafte si nezahral v NHL.

Reprezentácia 
Reprezentoval Slovensko na Majstrovstvách sveta v ľadovom hokeji hráčov do 18 rokov v rokoch 2003 a 2004 a na Majstrovstvách sveta do 20 rokov v rokoch 2005 a 2006. V roku 2010 sa prebojoval do seniorskej slovenskej reprezentácie na Majstrovstvá sveta v ľadovom hokeji. Odohral 6 zápasov, v ktorých strelil 2 góly.

Referencie

Externé odkazy 
 

Slovenskí hokejisti
Slovenskí hokejisti draftovaní NHL
Účastníci MS v hokeji 2010
Hokejisti draftovaní klubom Buffalo Sabres
Hráči HC Zlín
Hráči Rochester Americans
Hráči Portland Pirates
Hráči Severstaľ Čerepovec
Hráči Jugra Chanty-Mansijsk
Hráči HC Třinec
Hráči HC Kladno
Hráči HPK Hämeenlinna
Hráči HK Poprad
Osobnosti z Prešova
Ivan Baranka

Ivan Baranka (* 19. máj 1985, Ilava) je slovenský hokejový obranca.

Klubový hokej 

Baranka je odchovancom Dubnice, v ktorej nastupoval za dorast, juniorku a nakoniec v druhej najvyššej súťaži aj za mužov. V roku 2003 ho draftoval v druhom kole z celkového 50. miesta klub NHL – New York Rangers. V sezóne 2003/2004 a následne aj 2004/2005 pôsobil vo Western Hockey League (WHL) v drese Everett Silvertips. Nasledujúce tri sezóny odohral na farme Rangers v tíme Hartford Wolf Pack. V NHL v drese New Yorku Rangers odohral 21. novembra 2007 proti Tampe Bay jediný zápas, v ktorom si na svoje konto pripísal jednu asistenciu a jeden plusový bod.

Po ročníku 2007/2008 sa rozhodol vrátiť späť do Európy, kde uzavrel dvojročný kontrakt s mužstvom KHL – HC Spartak Moskva.  Počas štyroch sezón nastúpil v drese Spartaku na 199 zápasov, v ktorých získal 80 bodov (25 gólov, 55 asistencií) a patril medzi najvyťaženejších hráčov tímu. Pred sezónou 2012/2013 bol vymenený zo Spartaka do klubu Salavat Julajev Ufa, kde podpísal zmluvu na dva roky. V Ufe odohral jednu sezónu, následne mu Salavat po vzájomnej dohode vypovedal zmluvu. Po skončení sezóny sa hovorilo o jeho možnom návrate do NHL, napokon však podpísal ročný kontrakt s Avangardom Omsk. Pred začiatkom sezóny 2014/2015 podpísal ročný kontrakt so Slovanom Bratislava. Za Slovan odohral 45 zápasov, v ktorých získal 12 bodov (4+8). Sezónu 2015/2016 odohral vo Švédsku, v tíme Rögle BK. Pred sezónou 2016/2017 sa upísal českému klubu HC Vítkovice Steel.

Klubová štatistika

Reprezentácia 
V slovenskom drese odohral 82 zápasov, strelil 6 gólov. Zúčastnil sa majstrovstiev sveta hráčov do 18 rokov v roku 2003, kde získal striebornú medailu, majstrovstiev sveta hráčov do 20 rokov v rokoch 2004 a 2005. V seniorskej kategórii to boli MS v rokoch 2009, 2011, 2012 (strieborná medaila). MS 2010 a MS 2013 sa nemohol zúčastniť kvôli zraneniu. Súčasťou slovenskej reprezentácie na olympijskom turnaji bol na ZOH 2010 a ZOH 2014.

Reprezentačná štatistika

Referencie

Externé odkazy

Iné projekty 

Slovenskí hokejisti
Hráči New York Rangers
Slovenskí hokejisti draftovaní NHL
Hokejisti draftovaní klubom New York Rangers
Účastníci MS v hokeji 2009
Osobnosti z Dubnice nad Váhom
Hráči MHK Dubnica nad Váhom
Účastníci MS v hokeji 2011
Účastníci MS v hokeji 2012
Hokejisti na Zimných olympijských hrách 2010
Olympionici na Zimných olympijských hrách 2014
Slovenskí olympionici
Zrážky

Zrážky sú častice vody, ktoré vznikajú kondenzáciou vodnej pary, a ktoré padajú z oblohy (oblakov) či kondenzujú priamo na zemskom povrchu. Zrážky pokrývajú veľkú časť pojmu hydrometeor.

Zrážky sú jednou z hlavných častí kolobehu vody v prírode. Priemerné množstvo a frekvencia zrážok sú dôležitou charakteristikou zemepisných oblastí a rozhodujúcim faktorom pre úspešné poľnohospodárstvo. Môžu mať kvapalné alebo pevné skupenstvo.

Zrážky dosahujúce až na povrch Zeme vypadávajú len z niektorých typov oblakov.

Rozdelenie 
Pri poklese teploty vzduchu pod rosný bod dochádza ku kondenzácii vodnej pary a voda z plynného skupenstva prechádza na skupenstvo kvapalné až pevné a vznikajú zrážky. Zrážky rozdeľujeme podľa miesta vzniku na horizontálne a vertikálne.

Horizontálne zrážky vznikajú vo vrstve vzduchu bezprostredne nad povrchom zeme. Patrí sem hmla - vzduch sa ochladí na alebo pod teplotu rosného bodu a voda začne tvoriť drobučké mikrokvapôčky. Tvorbu hmly podporuje prítomnosť prachových častíc - kondenzačných jadier vo vzduchu. Preto v priemyslových oblastiach bývajú hmly častejšie. Rosa vzniká kondenzáciou vodnej pary pri stretnutí s chladným (pod rosným bodom) povrchom telies. Inovať vzniká pri pomalom tuhnutí - kryštalizácii vody na telesách pri teplotách pod bodom mrazu. Pokiaľ sa stretne relatívne teplý vlhký vzduch so silne podchladeným povrchom (v zime po dlhých silných mrazoch nastáva príliv teplého vzduchu), vznikne na povrchu námraza.

Vertikálne zrážky sa tvoria vo voľnej atmosfére a padajú na zemský povrch ako dážď, sneh, mrholenie, krúpy, atď. Vlhký teplý vzduch stúpa do výšky, kde sa ochladzuje a vodná para kondenzuje a tuhne. Vzostupné vzdušné prúdy udržujú kvapky v mrakoch. Po zoslabnutí vzostupných prúdov sa už neudržia vo výške a padajú na zem. V lete keď je vzduch pri zemi veľmi teplý a obsahuje mnoho vodnej pary a vzostupné prúdy sú veľmi silné , dôjde k vyneseniu vody do veľkých výšok, kde je veľmi nízka teplota a voda stuhne a vzniknú krúpy. Silné prúdy ich držia vo výške a krúpy môžu narastať do veľkých rozmerov než spadnú na zem. Preto je krupobitie miestne, plošne malého rozsahu.

Referencie

Pozri aj 
 dážď
 sneh
 krúpa (ľadovec)

Externé odkazy 
 Pavol Kubinec, Ako vzniká dážď?

 
Voda
Hydrosféra
Vodná para
Mohamed Kader

Mohamed Abdel Kader Coubadja Touré známy aj pod menom Mohamed Kader či Kader Coubadja (* 8. apríl 1979, Sokodé) je togský futbalista, ktorý hráva na pozícii útočníka. V súčasnosti je hráčom klubu Spojených arabských emirátov, Dhafra.

Externé odkazy 
 Oficiálna stránka 
 Mohamed Kader na stránke national-football-teams.com 

Narodenia v 1979
Togskí futbalisti
Hráči Majstrovstiev sveta vo futbale 2006
Hráči Parma FC
Hráči FC Sochaux
Hráči Servette FC
Hráči Vicenza Calcio
Julian Lennon

Julian Lennon (* 8. apríl 1963, Liverpool, Anglicko, Spojené kráľovstvo) je anglický spevák a hudobný skladateľ. Je prvým synom Johna Lennona, člena The Beatles a jediným, ktorý pochádza z jeho prvého manželstva s Cynthiou Powellovou.

Diskografia 
Valotte (1984) 
The Secret Value of Daydreaming (1986)
Mr. Jordan (1989) 
Help Yourself (1991)
Photograph Smile (1998) 
VH-1 Behind the Music - Julian Lennon (2001)
Everything Changes (2009)

Zdroj 

Anglickí rockoví speváci
Anglickí rockoví basgitaristi
Anglickí rockoví bubeníci
Anglickí rockoví gitaristi
Anglickí rockoví klaviristi
Anglickí speváci-skladatelia
Anglickí skladatelia modernej hudby
Osobnosti z Liverpoolu
Havaj (ostrov)

Ostrov Havaj (, nazývaný tiež ako Big IslandVeľký ostrov) je najväčší z ôsmich hlavných Havajských ostrovov, ktoré sa nachádzajú v severovýchodnej časti Tichého oceánu. Žije tu asi 158 400 obyvateľov (2003) a ostrov má rozlohu . Havaj je časťou štátu Havaj, ktorý je 50. spolkovým štátom Spojených štátov amerických. 

Administratívnym centrom ostrova je mesto Hilo. Ďalšími významnými mestami sú Kalaoa a Holuaoa. Na ostrove sa nachádzajú dva mohutné vulkány Mauna Loa a Mauna Kea, ktorých nadmorská výška presahuje  Nachádza sa tu aj jeden z najaktívnejších svetových vulkánov – sopka Kilauea.

Iné projekty 

Havaj (štát USA)
Ostrovy Tichého oceánu
HK 95 Považská Bystrica

HK 95 Považská Bystrica je slovenský hokejový klub z Považskej Bystrice

História 
Prvý hokejový oddiel vznikol 7. septembra 1938. Považskobystričania odohrali svoje prvé hokejové stretnutie v januári 1939. Na upravenom tenisovom dvorci v kolónii privítali celok AC Nové Mesto s prehrou 1:3. V sezóne 1943/1944 vyhrali Majstrovstvá žilinskej oblasti a víťazstvom v kvalifikačnom zápase proti Prešovu postúpili do Slovenskej Ligy, v ktorej sa predstavilo 12 najlepších mužstiev Slovenska. V roku 1973 sa začal stavať nový štadión. V sezóne 1989/1990 postúpil tím do 1. slovenskej národnej hokejovej ligy kde sa udržal 2 sezóny. Opätovný postup do 1. hokejovej ligy sa Bystrici podaril v sezóne 2000/2001, keď vyhrali základnú skupinu a aj baráž, ktorej sa zúčastnilo šesť mužstiev. Odvtedy pôsobí v 1. lige.

Názvy klubu 
1938 – AC
1973 – ZVL
1995 – HK 95

Káder mužstva pre sezónu (2009/10)

Tréneri
  Ľuboš Meszároš
  Martin Prešnajder

Slávni hráči 
 Andrej Meszároš
 Roman Tománek
 Tomáš Frolo
 Ján Zlocha
 Miloš Melicherík
 Rastislav Dej
 Tomáš Brňák
 Branislav Pohanka
 Martin Kivoň
 Rastislav Konečný
 Radoslav Illo

Externé odkazy 
 oficiálna stránka klubu

 
Šport v Považskej Bystrici
Považská Bystrica, HK 95
HK Trnava

HK Trnava je slovenský hokejový klub z Trnavy

História 
Hokej sa v Trnave hrá od roku 1923, klub vznikol v roku 1957. Viackrát postúpil do 1. slovenskej národnej hokejovej ligy. Od sezóny 1998/99 bol účastníkom 1. hokejovej ligy kde pôsobil dve sezóny. Viackrát bol premenovaný, istý čas pôsobil ako farma HC Slovan Bratislava. Opätovne sa vrátil do 1. hokejovej ligy v sezóne 2004/05 a pôsobí v nej dodnes.

Historicky prvý zápas 
Historický priateľský zápas ŠK Trnava – 1.ČsŠK Bratislava sledovali diváci pozdĺž prírodného klziska Orolskej záhrady 30. decembra 1923. 
Pravidelné súťaže na Slovensku sa ešte dlho nehrávali. Prvý národný šampionát prišiel na rad v polovici februára 1930 pod banskobystrickým Urpínom. Od sezóny 1935 zaradili trnavských hokejistov do oficiálnej majstrovskej previerky. Mala kvalitné obsadenie. V rámci Západoslovenskej župy si mužstvo z malého Ríma meralo sily s tromi bratislavskými klubmi (Slávia, VŠ, ČsŠK), ale aj s Nitrou, Novým Mestom nad Váhom, Topoľčanmi a inými mestami.

Názvy klubu 
 Spartak
 Klub ľadových športov Spartak Trnava
 Korčuliarsky klub
 HK Trnava
 HK Gladiators Trnava

Športové úspechy 
 1998/99 - 3. miesto v 1. hokejovej lige 
 1999/2000 - 3. miesto v 1. hokejovej lige 
 2003/04 - Postup seniorov do 1. hokejovej ligy, juniorov a dorastencov do extraligy, v jednom ročníku
 Extraliga dorastu 2004/05 - 3. miesto
 Extraliga juniorov 2005/06 - 3. miesto
 2007/08 - 3. miesto v 1. hokejovej lige 
 2008/09 - 3. miesto v 1. hokejovej lige 
 2009/10 - 4. miesto v 1. hokejovej lige 
 2013/14 - 3. miesto v 1. hokejovej lige
 2013/14 - 1. miesto v 1. lige dorastu 
 2014/15 - 1. miesto v 1. lige dorastu, zároveň postup do extraligy dorastu
 2015/16 - 4. miesto v extralige dorastu
 2016/17 - 3. miesto v extralige dorastu
 2016/17 - postup do TOP ligy kadetov
 2017/18 - 1.miesto v Lige juniorov a barž o postup do Extraligy juniorov
 2018/19 - 1.miesto v lige dorastu a postup do Extraligy dorastu

Káder mužstva pre sezónu (2021/22)

Tréner
  Martin Baran

Brankári
 #35 Juraj Hollý
  #33 Matúš Nagy
  #39 Adam Rekoš

Obrancovia
  #11 Martin Semaňák 
  #15 Patrik Rašin
  #26 Peter Pejkovič
  #39 Dávid Sliva 
  #41 Samuel Kliment
  #55 Nico Vuorijärvi
  #70 Jiří Hajda
  #71 Marco Ejem
 #77 Adam Poldruhák

Ultočníci
  #4 Jakub Ružek
  #8 Valdimir Antonov
  #9 Peter Šandor
  #12 Filip Mrava
  #13 Roman Jurák
  #16 Roman Kukumberg
  #18 Alex František Kupka
  #19 Michel Miklík 
  #25 Marcel Holovič
  #30 Patrik Litavec
  #34 Marián Adamčík
  #65 Matej Komloš
  #65 Erik Krištofík
  #65 Samuel Hodál
  #87 Ondrej Rybnikár 
  #88 Dávid Okoličány
  #91 Dávid Schmidt

Externé odkazy 
 oficiálna stránka klubu

 
Šport v Trnave
Trnava, HK
HC Prievidza

Hokejový Club Prievidza je slovenský hokejový klub z Prievidze

História 
Hokej sa v Prievidzi začal hrať v roku 1954, kedy sa datuje prvé oficiálne stretnutie s Pravencom. Štadión bol postavený v roku 1968, zastrešený je od roku 1991. Od roku 1997 hrali seniori v 1. lige, no kvôli finančným problémom sa 26. novembra 2014 zo súťaže odhlásili a zostúpili do 2.ligy kde budú hrať od sezóny 2015/16.

Názvy klubu 
 1954 - Tatran
 1975 - TJ Banské Stavby
 1998 - Polygon
 2000 - HC
 2002 - MšHK 
 2010 - MHC - nezdarený pokus - opäť len MšHK
 2014 - MšHK Bulldogs
 2015 - HC

Externé odkazy 
 neoficiálna stránka klubu
 stránka na Facebooku

 
Šport v Prievidzi
Prievidza, MHC
Májka

Májka (Meloe) je rod chrobákov z čeľade májkovité (Meloidae).

Druhy 
 Meloe aegyptius Brandt & Erichson, 1832 
 Meloe atratus Meyer, 1793
 Meloe brunsvicensis Meyer, 1793
 Meloe crispatus Fairmaire, 1884
 Meloe cyanella Brullé, 1832
 Meloe cyaneus Mulsant, 1857
 Meloe exaratus Faldermann, 1832
 Meloe gallicus Baudi, 1878
 Meloe incertus Tauscher, 1812
 Meloe megacephalus Fischer von Waldheim, 1842
 Meloe pannonicus Baudi, 1878
 májka obyčajná (Meloe proscarabaeus Linnaeus, 1758)
 májka fialová (Meloe violaceus)

Iné projekty 

Májkovité
Dagmar Rúfusová

Dagmar Rúfusová alebo Dáša Rúfusová, vyd. Mojžišová (* 28. marec 1961, Liptovský Mikuláš) je slovenská herečka. Dcéra herečky a televíznej režisérky Oľgy Rúfusovej, sestra Petra Rúfusa. S herectvom ochotnícky začínala v Malom divadelnom štúdiu v Košiciach. V roku 1986 absolvovala štúdium herectva na VŠMU v Bratislave. Od roku 1986 členka Divadla Andreja Bagara v Nitre. Vyučuje herectvo a javiskovú reč na Cirkevnom konzervatóriu v Bratislave.

Filmografia

Filmy 
 1986: Poznám takú bylinku
 1986: Krajina s nábytkem (Lenka)
 1991: Skús ma objať (vedúca domova dôchodcov)
 1992: Kamarád do deště II – Příběh z Brooklynu (Talianka)
 1995: Hazard

TV seriály 
 2019: Fara v meste

Referencie

Externé odkazy 
 Fdb.cz
 Sms.cz
 Cfn.cz

Slovenské dabingové herečky
Slovenské divadelné herečky
Slovenské filmové herečky
Slovenské televízne herečky
Slovenskí pedagógovia
Osobnosti z Liptovského Mikuláša